12. ΝΟΜΟΣ υπ’ αριθ. 762 της 21/30 Μαρτ. 1978 (ΦΕΚ Α΄ 45) Περί αστικής ευθύνης του ως αντιπροσώπου του εργοδότου συνάπτοντος εν Ελλάδι σύμβασιν εργασίας μετά ναυτικού. Άρθρ.1.-1.Επιφυλασσομένων των διατάξεων του άρθρ. 53 του Κ.Ι.Ν.Δ., εάν ο εργοδότης ναυτικού, πλοιοκτήτης ή εφοπλιστής, δεν έχει μόνιμον κατοικίαν εν Ελλάδι ή είναι αλλοδαπή ναυτιλιακή εταιρεία, ο ως αντιπρόσωπος αυτού συνάπτων μετά ναυτικού εν Ελλάδι σύμβασιν παροχής εργασίας εις πλοίον του εργοδότου, ευθύνεται εις ολόκληρον μετ’ αυτού δι’ απάσας τας εκ της σχέσεως ναυτικής εργασίας ή εξ αφορμής αυτής απορρεούσας υποχρεώσεις του εργοδότου έναντι του ναυτικού θεωρούμενος δια την περίπτωσιν αυτήν και ως αντίκλητος αυτού. Εις περίπτωσιν κηρύξεως του εργοδότου εις κατάστασιν πτωχεύσεως, ο κατά τα άνω συνάπτων μετά του ναυτικού σύμβασιν αντιπρόσωπος του εργοδότου, ευθύνεται μόνον δια τας απαιτήσεις του ναυτικού, αι οποίαι εγεννήθησαν κατά τους τελευταίους έξ μήνας προ της ημέρας της κηρύξεως της πτωχεύσεως. 2.Εάν την ανωτέρω σύμβασιν μετά ναυτικού συνήψεν εν Ελλάδι νομικόν πρόσωπον, ημεδαπόν ή αλλοδαπόν, μετά του εγοδότου, ενέχονται ατομικώς εις ολόκληρον δια τας κατά την προηγουμένην παράγραφον απαιτήσεις του ναυτικού, πάντα τα από του χρόνου της συνάψεως της συμβάσεως μέχρι του χρόνου της υπό του ναυτικού ασκήσεως των εξ αυτής αξιώσεών του εκπροσωπήσαντα ή εκπροσωπούντα το νομικόν τούτο πρόσωπον, φυσικά πρόσωπα. 3.Αξιώσεις του ναυτικού εκ του παρόντος νόμου κατά του, συμφώνως προς τας προηγουμένας παραγράφους, συνάψαντος την σύμβασιν αντιπροσώπου του εργοδότου, υπόκεινται εις εξάμηνον παραγραφήν, εκτός των αξιώσεων ένεκα εργατικού ατυχήματος, αίτινες υπόκεινται εις παραγραφήν τριάκοντα μηνών, των παραγραφών τούτων αρχομένων από της καθ’ οιονδήποτε τρόπον λύσεως της συμβάσεως ναυτολογήσεως. Άρθρ.2.-Η ισχύς του παρόντος άρχεται μετά παρέλευσιν δύο μηνών από της δημοσιεύσεώς του δια της Εφημερίδος της Κυβερνήσεως. 